Държавен вестник, бр. 17, 2024 г., стр. 134

СТР.  134	
Д Ъ Р Ж А В Е Н  В Е С Т Н И К 	
БРОЙ  17
1. ХОСПИТАЛИЗАЦИЯТА НА ПАЦИЕНТА се документира в “История на 
заболяването” (ИЗ) и в част ІІ на „Направление за хоспитализация/лечение по амбулаторни 
процедури“ (бл. МЗ - НЗОК № 7).. 
2. ДОКУМЕНТИРАНЕ НА ДИАГНОСТИЧНО - ЛЕЧЕБНИЯ АЛГОРИТЪМ - в 
“История на заболяването”. 
3. ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ 
ДОКУМЕНТИРА В: 
- “История на заболяването”; 
- епикриза - получава се срещу подпис на пациента (родителя/настойника), отразен в ИЗ. 
 
4. ДЕКЛАРАЦИЯ ЗА ИНФОРМИРАНО СЪГЛАСИЕ - подписва се от пациента 
(родителя/настойника) и е неразделна част от “История на заболяването”. При невъзможност на 
пациента да разбере и подпише информирано съгласие, както и при отсъствие на близки или 
упълномощен представител на пациента, процедурите се извършат по витални индикации въз 
основа на преценка от мултидисциплинарния екип, като това се отрази стриктно в медицинската 
документация.  
ДОКУМЕНТ № 4 
ИНФОРМАЦИЯ ЗА ПАЦИЕНТА (РОДИТЕЛЯ /НАСТОЙНИКА/ПОПЕЧИТЕЛЯ) 
Мозъчно-съдовите заболявания включват различни исхемични и хеморагични нарушения, 
които се развиват в артериалната и венозната част на мозъчното кръвообращение: транзиторни 
исхемични атаки; асимптомни исхемични нарушения на мозъчното кръвообращение; мозъчни 
кръвоизливи (в мозъчното вещество) и/или в субарахноидното пространство (между мозъчните 
обвивки). 
Сред социално значимите широко разпространени заболявания в нашата съвременност 
мозъчно-съдовите нарушения заемат основно място. Тяхното първостепенно медико-социално 
значение е резултат както от високата заболеваемост и леталитет, така и от тежката 
инвалидизация на част от преживелите мозъчен инсулт болни.  
Рисковите фактори, които довеждат до мозъчни инсулти, са: артериалната хипертония; 
генерализираната атеросклероза; диабетът; сърдечните пороци; сърдечните аритмии; кръвните 
заболявания и др. Важно значение имат и рисковите фактори по отношение начина на живот и 
хранене - наднормено тегло, тютюнопушене, злоупотреба с алкохол и медикаменти, стресови 
състояния и др. 
Острите разстройства на мозъчното кръвообращение възникват остро с главоболие, гадене, 
повръщане с парализа на ръка и крак и др. Това състояние изисква незабавен преглед от Вашия 
общопрактикуващ лекар или от лекар - специалист, и е необходимо незабавно да постъпите в 
болница за диагностично уточняване и съответно лечение.  
Отказът Ви от постъпване в болнично заведение крие риск от неточност в диагнозата и 
вземане на погрешно решение за лечение. Преди хоспитализацията ще получите копие от 
формуляра за информация на пациента. Можете да задавате въпросите си и да коментирате 
информацията с Вашия общопрактикуващ лекар, с невролога от извънболничната помощ или с 
лекаря от приемния кабинет. 
Трябва да сте сигурен, че разбирате смисъла на предоставената Ви информация и сте 
осмислили необходимостта от извършване на съответните диагностични и лечебни процедури. 
Ще получите допълнителна информация преди извършване на всяко изследване, както и преди 
оперативното лечение. Ако сте съгласен трябва да подпишете, че разбирате съдържанието на 
документа и сте съгласен да бъдете приет в болницата да бъдат извършени съответните 
процедури. Ако Вашето състояние е такова, че не позволява да вземете сам решение (при 
нарушено съзнание) в тези случаи информираното съгласие ще бъде подписано от членове на 
Вашето семейство.“